# Peter Henrici

Peter Henrici (Basilea, 13 de setembre de 1923 - Zúric, 13 de març de 1987) va ser un matemàtic suís.

## Vida i obra

Henrici va néixer a Basilea, fill d'un advocat. En acabar els estudis secundaris va ingressar a la universitat de Basilea per estudiar dret, però només hi va estar dos anys. En acabar la Segona Guerra Mundial, es va matricular al Politècnic Federal de Zuric on es va graduar en enginyeria el 1948 i es va doctorar en matemàtiques el 1952.
El 1951 va marxar als Estats Units on va treballar els primers anys simultàniament a la Universitat Americana de Washington DC i a l'Institut Nacional d'Estàndards i Tecnologia, fins al 1956 quan va ser nomenat professor a UCLA. El 1962 va tornar al seu país i va ser professor de l'ETH Zürich fins a la seva mort, després d'una llarga malaltia, el 1987. El 1985 també havia estat nomenat professor distingit de la universitat de Carolina del Nord a Chapel Hill.
Henrici va publicar onze llibres i més de vuitanta articles científics. El seu tractat més conegut va ser Applied and Computational Complex Analysis, publicat en tres volums els anys 1974, 1977 i 1986. El seu camp de recerca va ser l'anàlisi numèrica i les seves aplicacions, en el qual va proposar mètodes notables, a més de ser un bon professor amb un gran nombre d'estudiants doctorals.

## Referències

* ↑ Brezinski, Meurant i Redivo-Zaglia, 2023, p. 484.
* ↑ Golub i Varga, 1987, p. 481.
* ↑ Brezinski, Meurant i Redivo-Zaglia, 2023, p. 484-485.
* ↑ Golub i Varga, 1987, p. 482.
* ↑ Auslander, 1988, p. 366.
* ↑ Brezinski, Meurant i Redivo-Zaglia, 2023, p. 50.

## Bibliografia

* Auslander, Louis «Applied and Computational Complex Analysis. By Peter Henrici» (en anglès). American Mathematical Monthly, Vol. 95, Num. 4, 1988, pàg. 366. DOI: 10.1080/00029890.1988.11972017. ISSN: 0002-9890.
* Brezinski, Claude; Redivo-Zaglia, Michela. Extrapolation and Rational Approximation (en anglès). Springer, 2020. ISBN 978-3-030-58417-7.
* Brezinski, Claude; Meurant, Gérard; Redivo-Zaglia, Michela. A Journey through the History of Numerical Linear Algebra (en anglès). Society for Industral and Applied Mathematics, 2023. ISBN 978-1-6119-7722-6.
* Golub, Gene H.; Varga, Richard S. «Obituary to Peter Henrici (13. September 1923–13. March 1987)» (en anglès). Numerische Mathematik, Vol. 52, Num. 5, 1987, pàg. 481-482. DOI: 0.1007/BF01400886. ISSN: 0029-599X.
* Gutknecht, Martin H.; Marti, Jügen «Peter Henrici zum Gedenken» (en alemany). Results in Mathematics, Vol. 13, Num. 1-2, 1988, pàg. i-iii. ISSN: 1422-6383.
* Walter, Wolfgang. «Greetings from GAMM». A: James McKenna, Roger Temam (eds.). ICIAM '87: Proceedings of the First International Conference on Industrial and Applied Mathematics (en anglès). Society of Industrial and Applied Mathematics, 1988, p. 6-7. ISBN 0-89871-224-6.

## Enllaços externs

* O'Connor, John J.; Robertson, Edmund F. «Peter Henrici» (en anglès). MacTutor History of Mathematics archive. School of Mathematics and Statistics, University of St Andrews, Scotland.
* Beebe, Nelson H.F. «A Bibliography of Publications by, and about, Peter Henrici» (en anglès). University of Utah, 2022. [Consulta: 5 maig 2023].
* «Peter Karl Henrici» (en anglès). Prabook. [Consulta: 5 maig 2023].